CELEX: 52019PC0446
Language: lt
Date: 2019-10-01
Title: Pasiūlymas TARYBOS REGLAMENTAS dėl žvejybos galimybių paskirstymo pagal protokolą, kuriuo ne ilgiau kaip vieniems metams nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas

EUROPOS KOMISIJA
            Briuselis, 2019 10 01
            COM(2019) 446 final
            2019/0208(NLE)
            Pasiūlymas
            TARYBOS REGLAMENTAS
            dėl žvejybos galimybių paskirstymo pagal protokolą, kuriuo ne ilgiau kaip vieniems metams nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               Taryba įgaliojo Europos Komisiją Europos Sąjungos vardu derėtis dėl susitarimo ir protokolo, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, atnaujinimo. 
            
            
               Kol baigsis derybos dėl susitarimo ir jo protokolo atnaujinimo, Komisija Europos Sąjungos vardu derėjosi dėl susitarimo pasikeičiant laiškais dėl susitarimo įgyvendinimo protokolo, kuriuo nustatomos susitarime numatytos žvejybos galimybės ir finansinis įnašas, , galiojimo pratęsimo ne ilgesniam kaip vienų metų laikotarpiui (toliau – Susitarimas pasikeičiant laiškais). Toms deryboms pasibaigus, 2019 m. rugsėjo 4 d. Susitarimas pasikeičiant laiškais buvo parafuotas.
            
            
               Susitarimo pasikeičiant laiškais tikslas – sudaryti sąlygas Europos Sąjungai ir Mauritanijos Islamo Respublikai toliau bendradarbiauti siekiant skatinti tausios žvejybos politiką, racionalų Mauritanijos Islamo Respublikos vandenyse esančių žvejybos išteklių naudojimą ir leisti ES laivams vykdyti žvejybos veiklą šiuose vandenyse.
            
            
               Protokole numatomos tokių kategorijų žvejybos galimybės:
            
            
               –1 kategorija. Vėžiagyvių (išskyrus langustus ir krabus) žvejybos laivai: 5 000 tonų, 25 laivai;
            
            
               –2 kategorija. Senegalinių jūrinių lydekų žvejybos traleriai (ne šaldikliai) ir senegalinių jūrinių lydekų žvejybos dugninėmis ūdomis laivai: 6 000 tonų, 6 laivai;
            
            
               –2a kategorija. Senegalines jūrų lydekas žvejojantys traleriai šaldikliai: senegalinės jūrų lydekos – 3 500 tonų, kalmarai – 1 450 tonų, sepijos – 600 tonų;
            
            
               –3 kategorija. Demersinių rūšių žuvų (išskyrus senegalines jūrų lydekas) žvejybos ne tralais laivai: 3 000 tonų, 6 laivai;
            
            
               –4 kategorija. Tunų žvejybos seineriai: 12 500 tonų (orientacinis kiekis), 25 laivai;
            
            
               –5 kategorija. Tunų žvejybos kartinėmis ūdomis laivai ir tunų žvejybos ilgosiomis dreifuojančiomis ūdomis laivai: 7 500 tonų (orientacinis kiekis), 15 laivų;
            
            
               –6 kategorija. Pelaginių žuvų žvejybos traleriai šaldikliai: 225 000 tonų (didžiausias leistinas viršijimas – 10 %), 19 laivų;
            
            
               –7 kategorija. Pelaginių žuvų žvejybos laivai ne šaldikliai: 15 000 tonų (išskaitoma iš 6 kategorijos kiekio, jei šios galimybės naudojamos), 2 laivai. 
            
            
               Turėtų būti nustatytas žvejybos galimybių paskirstymo valstybėms narėms būdas. Tuo remdamasi Komisija siūlo Tarybai priimti šio reglamento pasiūlymą.
            
            
               2.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               Su suinteresuotosiomis šalimis konsultuotasi vertinant 2012–2014 m. laikotarpiui sudarytą protokolą. Su valstybių narių ekspertais konsultuotasi techninių susitikimų metu. Po šių konsultacijų padaryta išvada, kad būtų naudinga atnaujinti žvejybos susitarimą ir sudaryti žvejybos protokolą su Mauritanijos Islamo Respublika.
            
            
               3.TEISINIAI PASIŪLYMO ASPEKTAI
            
            
               Pasirinktas teisinis pagrindas – Sutartis dėl Europos Sąjungos veikimo, kurios 43 straipsnio 3 dalyje nustatyta, kad Taryba, remdamasi Komisijos pasiūlymu, patvirtina žvejybos galimybių paskirstymą. 
            
         
         
            
               Ši procedūra pradėta kartu su procedūromis, susijusiomis su Tarybos sprendimais, kuriais įgaliojama pasirašyti, laikinai taikyti ir sudaryti Susitarimą pasikeičiant laiškais dėl susitarimo įgyvendinimo protokolo, kuriuo nustatomos susitarime numatytos žvejybos galimybės ir finansinis įnašas, galiojimo pratęsimo ne ilgesniam kaip vienų metų laikotarpiui.
            
            
               4.POVEIKIS BIUDŽETUI
            
            
               Metinis finansinis įnašas yra 61 625 000 EUR ne ilgesniam kaip vienų metų pratęsto galiojimo laikotarpiui; jis apima:
            
            
               a) 57 500 000 EUR metinę sumą už teisę naudoti išteklius – ši suma atitinka 259 550 tonų bendrą leidžiamą  1, 2, 2a, 3, 6
                  1
                ir 7 kategorijų žvejybos galimybių laimikį ir 20 000 tonų orientacinį 4 ir 5 kategorijų žvejybos galimybių laimikį, ir 
            
            
               b) 4 125 000 EUR per metus paramą Mauritanijos Islamo Respublikos žuvininkystės sektoriaus politikos plėtrai. Tokia parama dera su nacionalinės žuvininkystės politikos tikslais, ypač su Mauritanijos Islamo Respublikai reikalinga parama moksliniam ir techniniam bendradarbiavimui, mokymams, žvejybos priežiūrai, aplinkos apsaugai ir plėtros infrastruktūrai.
            
            
               2019/0208 (NLE)
            
            
               Pasiūlymas
            
            
               TARYBOS REGLAMENTAS
            
            
               dėl žvejybos galimybių paskirstymo pagal protokolą, kuriuo ne ilgiau kaip vieniems metams nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Europos bendrijos ir Mauritanijos Islamo Respublikos žvejybos partnerystės susitarimas
                  2
                (toliau – Susitarimas), patvirtintas Tarybos reglamentu (EB) Nr. 1801/2006
                  3
               , įsigaliojo 2008 m. rugpjūčio 8 d.; jo protokolas, kuriuo nustatomos Susitarime numatytos žvejybos galimybės ir finansinis įnašas (toliau – Protokolas), įsigaliojo tą pačią dieną dvejų metų laikotarpiui ir buvo keletą kartų pakeistas;
            
            
               (2)paskutinis Susitarimo protokolas baigia galioti 2019 m. lapkričio 15 d.;
            
            
               (3)kol baigsis derybos dėl Susitarimo ir jo protokolo atnaujinimo, Komisija Europos Sąjungos vardu derėjosi dėl susitarimo pasikeičiant laiškais dėl protokolo, kuriuo nustatomos Susitarime numatytos žvejybos galimybės ir finansinis įnašas, galiojimo pratęsimo ne ilgesniam kaip vienų metų laikotarpiui (toliau – Susitarimas pasikeičiant laiškais);
            
            
               (3)[...] Taryba priėmė sprendimą (ES)2019/[...]
                  4
                dėl Europos Sąjungos ir Mauritanijos Islamo Respublikos susitarimo pasikeičiant laiškais, kuriuo pratęsiamas 2019 m. lapkričio 15 d. baigsiančio galioti Protokolo, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, galiojimas, pasirašymo ir laikino taikymo.
            
            
               reikėtų nustatyti žvejybos galimybių paskirstymo valstybėms narėms Protokolo pratęsimo galiojimo laikotarpiu būdą;
            
            
               
                     5
                  remiantis Europos Parlamento ir Tarybos reglamento (ES) Nr. 2017/2403 47 straipsnio 2 dalimi, jei paaiškėja, kad pagal Protokolą Sąjungai skirtos žvejybos galimybės nėra visiškai išnaudojamos, Komisija apie tai praneša atitinkamoms valstybėms narėms. Jei iki termino, kurį turi nustatyti Taryba, atsakymas nepateikiamas, tai laikoma patvirtinimu, kad atitinkamos valstybės narės laivai tuo laikotarpiu nevisiškai išnaudoja savo žvejybos galimybes. Minėtą terminą reikėtų nustatyti;
            
            
               (6)šis reglamentas turėtų būti taikomas nuo Susitarimo pasikeičiant laiškais pasirašymo dienos,
            
         
         
            
               PRIĖMĖ ŠĮ REGLAMENTĄ:
            
            
               1 straipsnis
            
            
               1.Žvejybos galimybės, nustatytos Protokole, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, jo galiojimo laikotarpiui, valstybėms narėms paskirstomos taip:
            
            
               (a)1 kategorija. Vėžiagyvių (išskyrus langustus ir krabus) žvejybos laivai: 
            
            
            
                     
                        Ispanija
                     
                  
                  
                     
                           4 150 tonų
                     
                  
               
                     
                        Italija
                     
                  
                  
                     
                           600 tonų
                     
                  
               
                     
                        Portugalija
                     
                  
                  
                     
                           250 tonų
                     
                  
               
            
               Vykdant šios kategorijos žvejybą, vienu metu Mauritanijos vandenyse leidžiama žvejoti ne daugiau kaip 25 laivų.
            
            
            
               (b)2 kategorija. Senegalinių jūrinių lydekų žvejybos traleriai (ne šaldikliai) ir senegalinių jūrinių lydekų žvejybos dugninėmis ūdomis laivai: 
            
            
            
                     
                        Ispanija
                     
                  
                  
                     
                        6 000 tonų
                     
                  
               
            
               Vykdant šios kategorijos žvejybą, vienu metu Mauritanijos vandenyse leidžiama žvejoti ne daugiau kaip 6 laivams. 
            
            
            
               (c)3 kategorija. Demersinių rūšių žuvų (išskyrus senegalines jūrų lydekas) žvejybos ne tralais laivai: 
            
            
            
               Ispanija
                     3 000 tonų
            
            
            
               Vykdant šios kategorijos žvejybą, vienu metu Mauritanijos vandenyse leidžiama žvejoti ne daugiau kaip 6 laivų. 
            
         
         
            
            
               (d)4 kategorija. Tunų žvejybos seineriai (12 500 tonų, orientacinis kiekis)
            
            
            
               Ispanija                     
                     17 metinių licencijų
            
            
               Prancūzija
                     8 metinės licencijos
            
            
               (e)5 kategorija. Tunų žvejybos kartinėmis ūdomis laivai ir tunų žvejybos dreifuojančiomis ūdomis laivai (7 500 tonų, orientacinis kiekis):
            
            
            
               Ispanija
                     14 metinių licencijų
            
            
               Prancūzija
                     1 metinė licencija
            
            
               (f)6 kategorija. Pelaginių žuvų žvejybos traleriai šaldikliai:
            
            
            
               Vokietija
                     12 560 tonų
            
            
               Prancūzija
                     2 615 tonų
            
            
               Latvija
                     53 913 tonų
            
            
               Lietuva
                     57 642 tonos
            
            
               Nyderlandai
                     62 592 tonos
            
            
               Lenkija
                     26 112 tonų
            
            
               Jungtinė Karalystė
                     8 531 tona
            
            
               Airija
                     8 535 tonos
            
            
         
         
            
               Protokolo galiojimo laikotarpiu valstybės narės gauna tokį ketvirčio licencijų skaičių:
            
            
            
               Vokietija
                     4
            
            
               Prancūzija
                     2
            
            
               Latvija
                     20
            
            
               Lietuva
                     22
            
            
               Nyderlandai
                     16
            
            
               Lenkija
                     8
            
            
               Jungtinė Karalystė
                     2
            
            
               Airija
                     2
            
            
            
               Valstybės narės praneša Komisijai, ar kitoms valstybėms narėms gali likti tam tikrų licencijų.
            
            
            
               Vykdant šios kategorijos žvejybą, vienu metu Mauritanijos vandenyse leidžiama žvejoti ne daugiau kaip 19 laivų.
            
            
            
               (g)7 kategorija. Pelaginių žuvų žvejybos laivai ne šaldikliai 
            
            
               Airija
                     
                     
                     15 000 tonų
            
            
            
               Jei šios žvejybos galimybės neišnaudojamos, jos perkeliamos į 6 kategoriją remiantis minėtos kategorijos paskirstymo būdu. 
            
            
               (h)2a kategorija. Senegalines jūrų lydekas žvejojantys traleriai šaldikliai:
            
         
         
            
               Ispanija:
            
            
                  Senegalinės jūrų lydekos 
                     
                     3 500 tonų
            
            
                  Kalmarai 
                     
                     1 450 tonų
            
            
                  Sepijos 
                     
                     600 tonų
            
            
            
               Vykdant šios kategorijos žvejybą, vienu metu Mauritanijos vandenyse leidžiama žvejoti ne daugiau kaip 6 laivams.
            
            
               2.Reglamento (ES) Nr. 2017/2403 47 straipsnio 2 dalyje nurodytas terminas, iki kurio valstybės narės turi patvirtinti, kad jos nevisiškai išnaudoja pagal Susitarimą joms skirtas žvejybos galimybes, yra dešimt darbo dienų nuo tos dienos, kurią Komisija joms praneša, kad žvejybos galimybės nevisiškai išnaudojamos.
            
            
               2 straipsnis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. 
            
            
               Jis taikomas nuo Europos Sąjungos ir Mauritanijos Islamo Respublikos susitarimo pasikeičiant laiškais dėl 2019 m. lapkričio 15 d. baigsiančio galioti Protokolo, kuriuo nustatomos Europos bendrijos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, galiojimo pratęsimo, pasirašymo dienos.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        Leidžiamas 10 % nuokrypis, kuris nedaro poveikio finansiniam įnašui, kurį Europos Sąjunga moka už žvejybos teises.
               
               
                  
                     (2)
                  
                        OL L 343, 2006 12 8, p. 4.
               
               
                  
                     (3)
                  
                        2006 m. lapkričio 30 d. Tarybos reglamentas (EB) Nr. 1801/2006 dėl Europos bendrijos ir Mauritanijos Islamo Respublikos žvejybos partnerystės susitarimo sudarymo (OL L 343, 2006 12 8, p. 1).
               
               
                  
                     (4)
                  
                        OL C , , p. .
               
               
                  
                     (5)
                  
                        OL L 347, 2017 12 28, p. 81.